Sádirbay Ismaylov

Sádirbay Ismaylov (Сәдирбай Исмайлов; 1956, Qaraózek rayonı) — fantast jazıwshı.

 Ómirjolı 
S.Ismaylov 1956-jılı 13-iyunda Qaraózek rayonınıń Qaraózek xojalıǵında tuwılǵan.

Ol 1972-jılı orta mektepti pitkerip, rayonlıq gazetada jumıs isleydi. 1972-82 jılları «Jetkinshek» gazetasında ádebiy xızmetker, 1982-84-jılları Qaraózek rayonlık «Miynet bayraǵı» gazetasında bólim baslıǵı, 1984-90-jılları «Jas Leninshi» gazetasında ádebiy xızmetker, 1990-92-jılları «Ámiwdárya» jurnalında proza bóliminin redaktorı bolıp isledi.

Ol Qaraqalpaqstan Jazıwshılar awqamında juwaplı xatkeri lawazımın atqardı.

S. Ismaylov 1992-jıldan Jazıwshılar awqamınıń aǵzası.

 Dóretiwshiligi 
Jazıwshınıń «Paraxatshılıq máńgilik» (1986), «Júrek galaktikası» (1991) degen fantastikalıq gúrriń, povest hám romanlar kitabı basılıp shıqtı.

Ol 1986-jılı Tashkentte ótkerilgen Ózbekstan jas jazıwshılar seminar - keńesiniń hám Latviya Respublikasında ótkerilgen jas fantast jazıwshılardıń pútkil awqamlıq seminar keńesiniń qatnasıwshısı boldı.

 Jetiskenlikleri 
S.Ismaylov 1991-jılı Qaraqalpaqstan Jaslar sıylıǵınıń laureatı, 1993-jılı Qaraqalpaqstan Respublikası Joqarǵı Keńesiniń «Húrmet jarlıǵı» menen sıylıqlanǵan.

 Ádebiyatlar 
 Қарақалпақстан Республикасы жазыўшылары (библиографиялық мағлыўмат) / нашрга тайёрловчи 3. Бекбергенова -T .: Extremum press , 2011. 240 бет. ISBN 978-9943-356-45-0

 Derekler 

Kategoriya:Qaraqalpaq jazıwshıları
Kategoriya:Jazıwshılar
Kategoriya:Qaraózek rayonında tuwılǵanlar